Document ID: 31992D0522

KOMISSION PÄÄTÖS,
tehty 6 päivänä marraskuuta 1992,
hakemuksista kansallisten tukijärjestelmien yhteisrahoittamiseksi korvauksina ja ennakkoina neuvoston asetuksen (ETY) N:o 2328/91 mukaisesti (92/522/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maatalouden rakenteiden tehokkuuden parantamisesta 15 päivänä heinäkuuta 1991 annetun neuvoston asetuksen (ETY) N:o 2328/91(1) ja erityisesti sen 33 artiklan 3 kohdan ja 36 artiklan,
ottaa huomioon asetuksen (ETY) N:o 2052/88 soveltamisesta rakennerahastojen toiminnan yhteensovittamisen osalta toisaalta keskenään ja toisaalta Euroopan investointipankin toiminnan ja muiden rahoitusvälineiden kanssa 19 päivänä joulukuuta 1988 annetun neuvoston asetuksen (ETY) N:o 4253/88(2) ja erityisesti sen 21 artiklan 6 kohdan,
sekä katsoo, että
asetus (ETY) N:o 797/85(3) on korvattu neuvoston asetuksella (ETY) N:o 2328/91,
tämän korvauksen vuoksi on tarpeen tehdä lukuisia muutoksia hakemuksista kansallisten tukijärjestelmien yhteisrahoittamiseksi korvauksina ja ennakkoina neuvoston asetuksen (ETY) N:o 797/85 mukaisesti 17 päivänä huhtikuuta 1991 tehtyyn komission päätökseen 91/264/ETY(4); selvyyden takaamiseksi on näin ollen aiheellista korvata mainittu päätös,
maksupyyntöjen standardoimiseksi on aiheellista määrätä mahdollisuudesta asettaa toimivaltaisten viranomaisten käyttöön atk-järjestelmä, ja
tässä päätöksessä määrätyt toimenpiteet ovat maatalouden rakenteita ja maaseudun kehitystä käsittelevän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1 Asetuksen (ETY) N:o 2823/91 33 artiklan 1 kohdassa tarkoitetut maksupyynnöt on esitettävä liitteissä 1 14 olevien taulukoiden mukaisesti.
2 Asetuksen (ETY) N:o 4253/88 21 artiklassa tarkoitetut ja asetuksen (ETY) N:o 2328/91 mukaisesti maataloustulon tukemiseen tähtäävien toimenpiteiden osalta laadittavat ennakoita koskevat hakemukset on esitettävä liitteessä 15.1 olevan taulukon mukaisesti.
3 Jäsenvaltioiden on yhdessä ensimmäisen korvaushakemuksensa kanssa toimitettava komissiolle kirjallisina tiedoksi kansalliset soveltamissäännökset ja -määräykset ja hallinnolliset ohjeet sekä kaikki toiminnan hallinnolliseen täytäntöönpanoon liittyvät lomakkeet tai muut asiakirjat. Komissiolle on sen pyynnöstä toimitettava kansalliset kertomukset asetuksen (ETY) N:o 2328/91 36 artiklan mukaisesti suoritetuista tarkastuksista tai tarvittaessa kyseiset kertomukset toimitetaan komissiolle tiedoksi sen edustajien tehdessä tarkastuksen paikalla.
2 artikla
1 Komissio tekee päätöksen korvauksista korvaushakemuksiin sisältyvien tietojen perusteella haettuun määrään saakka, mikäli hakemus on täydellinen ja se jätetään asianmukaisena asetetussa määräajassa. Haettujen ennakoiden maksaminen suoritetaan mahdollisimman lyhyen määräajan kuluessa ja noudattaen ehtoja, jotka ovat samat kuin korvaushakemusia koskevat ehdot.
Pyydetyn maksun määrä voidaan kuitenkin maksaa ainoastaan, jos pyyntöä ei välittömästi vastusteta, sikäli kuin kyse on sen sisältämien tietojen täsmällisyydestä ja suoritettujen tai suunniteltujen menojen yhdenmukaisuudesta voimassa olevien säännösten ja määräysten kanssa. Mikäli tätä määräystä ei noudateta, määrästä, joka voidaan maksaa, tehdään asianmukainen vähennys asetuksen (ETY) N:o 4253/88 24 artiklan mukaisesti.
2 Kun korvaushakemuksesta tehdyssä tarkemmasta selvityksestä ilmenee, että 1 kohdan mukaisesti maksettu määrä ei vastaa sitä, mikä tosiasiallisesti olisi maksettava, oikaisu tehdään mahdollisimman pian, eli yleensä osana seuraavaa korvausmenettelyä. Siinä tapauksessa, että seuraavana korvauksena maksettava määrä on alhaisempi kuin edellisenä korvauksena perusteettomasti maksettu määrä tai jos jäsenvaltio, jota asia koskee, ei jätä korvaushakemusta kyseessä olevan varainhoitovuoden osalta, tämän jäsenvaltion on komission vahvistamien määräaikojen kuluessa maksettava takaisin määrä, jonka se on velkaa.
3 artikla
Kumotaan päätös 91/264/ETY.
4 artikla
Liitteissä tarkoitetut tiedot toimitetaan pääsääntöisesti atk-järjestelmää käyttämällä. Komissio voi määrittää tarpeellisen ohjelmiston ja asettaa sen toimivaltaisten viranomaisten käytettäväksi. Komissio voi myös ottaa tehtäväkseen asettaa välineistö käytettäväksi sekä kouluttaa tietty määrä kyseisen välineistön kanssa työskentelemään osoitettuja henkilöitä.
5 artikla
Tämä päätös on osoitettu kaikille jäsenvaltioille.
Tehty Brysselissä 6 päivänä marraskuuta 1992.

Labels: 2
4
15
6